મેચ શરૂ થતાં પહેલાં જ તેઓ સ્ટેડિયમની બહાર ‘બાંગ્લાદેશ… બાંગ્લાદેશ…’ના નારા લગાવી રહ્યા હતા. તેઓને કોઈ પણ ભારતીય પ્રશંસક દેખાતો ત્યારે તેઓ એ જ કહેતા કે આ મેચમાં અલીમ દાર અને ઇયાન ગોલ્ડ નથી. ઉલ્લેખનીય છે કે ઓસ્ટ્રેલિયામાં ૨૦૧૫માં યોજાયેલા વિશ્વકપમાં જ્યારે ભારતે બાંગ્લાદેશને બીજા ક્વાર્ટર ફાઇનલમાં હરાવી દીધું હતું ત્યારે દાર અને ગોલ્ડ અમ્પાયર હતા. આ બંનેએ ઘણા એવા નિર્ણયો આપ્યા હતા, જે ભારતના પક્ષમાં ગયા હતા. ત્યાર બાદ બાંગ્લાદેશી ટીમ, પ્રશંસકો અને બાંગ્લાદેશી બોર્ડના અધ્યક્ષે આ અંગે સવાલો ઉઠાવ્યા હતા.